Lima Gelaran

Lima Gelaran bagi Firaun Mesir merupakan kelaziman bagi penamaan yang diambil oleh raja Mesir purba. Ia melambangkan kekuatan dan kuasa suci dan juga bertindak sebagai pernyataan misi bagi pemerintahan monarki. Ia kadangkala berubah mengikukt pemerintahan. “Lima gelaran” ini tidak menjadi kebiasaan hinggalah Kerajaan Pertengahan

Nama Horus 

G5
Nama ini sering ditulis dalam Serekh, kotak penutup istana. Nama firaun ditulis dalam hieroglif dalam penutup istana. Biasanya, imej Dewa falko Horus, dewa penaung bagi monarki, bertenggek di atas atau ditepinya.

Ini adalah bentuk tertua bagi nama firaun, yang asalnya dari Kerajaan Lama. Banyak firaun yang lama yang terkenal hanya dikenali dengan gelaran ini.

Sekurang-kurangnya satu pemerintah Mesir, Seth-Peribsen dari Dinasti Kedua, menggunakan imej Dewa serigala-musang Seth dan bukan Horus, mungkin menunjukkan wujudnya bahagian-bahagian agama dalaman dalam negara itu. Baginda digantikan oleh Khasekhemwy, yang meletakkan kedua-dea simbol Seth dan Horus di atas nama baginda. Selepas itu, imej Horus sentiasa muncul bersebelahan nama firaun.

Menjelang Kerajaan Baru, nama Horus sering diletakkan tanpa kotak penutup.

(Nama Nebty) Baginda yang Memiliki Dua Wanita 
G16
Nebty digabungkan dengan dewi Mesir Hulu dan Hilir:
 Nekhbet, dewi penaung Mesir Hulu, diwakilkan oleh burung hering, dan 
 Wadjet, dewi penaung Mesir Hulu, diwakilkan oleh ular tedung.

Nama ini pertama kali oleh firaun Semerkhet dari Dinasti Pertama, dan ia menjadi gelaran bebas ketika Dinasti Kedua Belas

Nama ini tidak dibingkaikan dengan serekh atau cartouche, tetapi sering bermula dengan gambar burung hering atau ular tedung.

Horus Emas 
G8
Juga dikenali dengan Nama Horus Keemasan, bentuk nama firaun ini menggunakan gambar falko Horus bertenggek di atas atau ditepi hireoglif untuk yang emas.

Maksud gelaran ini dipertikaikan tetapi satu yang paling dipercayai ialah nama gelaran itu mewakili kejayaan Horus mengatasi Seth, sebagai symbol yang emas membawa maksud Horus "lebih hebat dari seterunya". Emas juga dsering dikaitkan dengan pemikiran Mesir purba yang menganggapnya berkaitan dengan keabadian, maka ini menepati nama Horus abadi bagi firaun.

Seperti nama Nebty, nama ini tidak dibingkaikan oleh cartouche atau serekh. Ia sering bermula dengan imej falko Horus bertenggek di atas lambing matahari.

(Nama rasmi) Baginda Rusiga dan Lebah 

M23-L2
Nama rasmi firaun, yang pertama dari dua nama tertulis dalam cartouche, dan biasanya diiringi satu dari dua frasa: sama ada n-sw-bity, "Baginda Rusiga dan Lebah"; atau neb tawy, "Penguasa Dua Tanah", merujuk kepada kawasan lembah dan delta Mesir. Bentuk ini sering digabungkan dengan nama Dewa matahari, Re.

Bentuk ini menjadi penting pada penghujung Dinasti Ketiga, dan kemudian menjadi gelaran rasmi terpenting bagi firaun.

(Nama kelahiran) Anak Ra  
G39-N5
Nama ini diberikan kepada putera mahkota ketika kelahiran. Ia diwakilkan imej itik, yang homonim bagi anak lelaki, bersebelahan imej matahari, mewakili bapa, dewa matahari Ra. Ia mula diperkenalkan kepada gelaran diraja pada Dinasti Keempat. Sekali dengan nama rasmi, nama ini ditulis dalam cartouche. 

Ahli sejarah moden merujuk raja Mesir purba dengan meletakkan ordinal (cth. "II", "III") untuk membezakan individu yang mempunyai nama yang sama.

Contoh Lima Gelaran
Ketika Kerajaan Pertengahan gelaran penih kadang-kala ditulis dalam satu cartouche, seperti contoh dari Senusret I, dari Beni Hasan.
Gelaran penuh firaun Thutmose III pada Dinasti Kelapan Belas, dan penyebutan serta maksud yang seerti adalah berikut:

 Nama Horus: Kanakht Khaemwaset (Horus Si Lembu Kuat, Muncul di Thebes)
 Nama Nebty: Wahnesytmireempet (Baginda yang Memiliki Dua Wanita, Bertahan dalam kerajaan sepertimana Ra di langit)
 Horus Emas:  Sekhempahtydsejerkhaw (Horus Emas Sangat Berkuasa dan Kuat, dan Suci Mahkota)
 Nama Rasmi: Menkheperre (Baginda Rusiga dan Lebah)
 Nama Kelahiran: Thutmose Neferkheperu (Anak Ra, Thutmose, bentuk yang cantik)

Rujukan
 Dodson, Aidan & D. Hilton. 2004. Keluarga Diraja Mesir Mesir Purba yang Lengkap, Thames & Hudson
 Quirke, Stephen, 1996. Siapa Firaun?, British Museum Press
 Gardiner, A. 1957. Tatabahasa Mesir. Menjadi Pengenalan kepada Pengajian Hieroglif. 3rd Ed., Oxford University Press

Pautan luar

 Nama emas
 Nama Horus
 Gelaran Diraja
 Dua Wanita
 Thutmose I

Mesir Purba
Firaun

hu:Ókori egyiptomi címek